**LANKSTINUKAS Nr. 12 - FINANSINIAI TINKAMUMO KRITERIJAI IR ĮMOKOS**

|  |
| --- |
| Norint gauti teisinę pagalbą ir konsultacijas jūsų gaunamos pajamos turi siekti mažiau nei 18.000 eurų ir turimas kapitalo kilmės turtas - mažiau nei 100.000 eurų.  Turimoms lėšoms bus taikomos tam tikros apskaitos nuolaidos. Jūsų pajamoms taikomos nuolaidos - lėšos skirtos sutuoktiniui (-ei), vaikams, būstui, tam tikri pajamų mokesčiai ir vaiko globa. Jūsų kapitalo nuolaidos taikomos paskoloms ir skoloms.  Paprastai turėsite sumokėti mažiausiai 30 eurų už teisines konsultacijas ir 130 eurų jei dalyvausite teisme.  Jei jūsų byla sietina su „Tusla“ veikla, kuri iškėlė ieškinį dėl vaiko globos perėmimo, jums nereikės mokėti jokių įmokų. |

**Kaip man žinoti ar atitinku teisinių paslaugų kriterijus?**

Kai teikiate prašymą dėl teisinės pagalbos teikimo, privalėsime mums (prašymo forma) nurodyti išsamius savo pajamų ir turto duomenis. Tai vadinama **finansiniu įvertinimu**. Patikrinsime jūsų pajamas ir turtą, taikydami tam tikras nuolaidas ir priimsime sprendimą, ar jums galima teikti teisinę pagalbą ir konsultacijas.

Jei nuspręsime, kad galite gauti teisinę pagalbą ir konsultacijas, taip pat apskaičiuosime sumą (toliau „**įmoka“)**, kurią turėsite sumokėti už teikiamą teisinę pagalbą ar konsultacijas.

Jei jums reikės dalyvauti teismo posėdžiuose, taip pat patikrinsime jų bylos esmę. Jūsų advokatas pateiks reikiamus paaiškinimus.

**Finansiniai tinkamumo kriterijai**

**Kokie yra finansinių tinkamumo kriterijų apribojimai?**

Jūsų pajamos, atėmus tam tikras išlaidas (**turimos pajamos)**, turi būti mažesnės nei 18.000 eurų. Jūsų kapitalas, atėmus paskolų ir skolų atskaitymus **(turimas kapitalas)** , turi būti mažesnis nei 100.000 eurų.

Neskaitome jūsų šeimos namų, kaip kapitalo turto, taip pat įtraukiamos įkeitimo įmokos, laikomos nuolaidomis.

**Ar visada turiu pildyti pajamų ir kapitalo ataskaitą**

Ne. Jei deklaravote, kad jūsų vienintelis pajamų šaltinis - socialinės išmokos **ir** jūsų turtas siekia mažiau nei 4.000 eurų, jums nereikia pildyti lėšų ir kapitalo ataskaitos.

**Iš kur gauti prašymo formą?**

Prašymą galite teikti internetu: [www.legalaidboard.ie](http://www.legalaidboard.ie) . Priešingu atveju, galite kreiptis į Teisinės Pagalbos Valdybą dėl popierinės prašymo formos ir grąžinti ją artimiausiam teisės centrui.

**Pajamos**

**Kaip vertinamos mano pajamos?**

Pirmasis žingsnis - užpildyti **pajamų ataskaitą** teisinių paslaugų prašymo formoje. Formoje turėsite pateikti šiuos duomenis:

* Pajamos - tai bendrosios jūsų pajamos, pvz.: darbo užmokestis, atlyginimas, socialinės rūpybos išmokos (nors kai kurios socialinės rūpybos išmokos, tokios kaip vaikų ir globėjo pašalpos neįtraukiamos), pensija; bei
* Tam tikromis aplinkybėmis apskaitomos kai kurios išlaidos, kurios taikomos apskaičiuojant jūsų turimas pajamas.

Pajamas mažinančios išmokos:-

|  |  |
| --- | --- |
| **Išmokos** | **Maksimali suma** |
| Sutuoktinis (-ė) / partneris (-ė) | 3.500 eurų |
| Suaugęs (-usi) ir išlaikomi vaikai | 1.600 eurų išlaikytiniui |
| Apgyvendinimo išlaidos | 8.000 eurų |
| Vaiko globa | 6.000 eurų vaikui |
| Pajamų mokestis | Visa suma |
| PRSI | Visa suma |
| Universalioji socialinė išmoka | Visa suma |
| Gautos savanoriškos išmokos | 20 eurų atskaitymai iš kiekvienos savaitės gaunamos išmokos. |

Apskaičiuosime jūsų **turimas pajamas** ir nurodysime jums **įmoką,** kurią turėsite sumokėti.

Galite pildyti pajamų ataskaitos formą pats (-i) arba teisės centro personalas padės jums užpildyti šią formą, jei negalėsite to padaryti.

Mūsų tinklapyje pateikta internetinė skaičiuoklė, padėsianti sužinoti, ar atitinkate finansinius kriterijus. Ši skaičiuoklė negarantuoja, kad atitinkate teisinių paslaugų finansinius kriterijus. Ji tik rekomendacinio pobūdžio.

**Kaip man patvirtinti pagrindinį mano pajamų ir pašalpų šaltinį?**

Jums gali reikėti pateikti savo pagrindinio pajamų šaltinio patvirtinimą, pvz.:

* naujausio algalapio kopiją;
* socialinės rūpybos išmokos lapelio kopiją; arba
* nuomos knygelės / įkeitimo įmokų ataskaitą.

Galime kreiptis į Socialinės apsaugos skyrių dėl bet kurio asmens gaunamų išmokų, kurie teikia prašymą dėl teisinių paslaugų.

Kai kuriais atvejais, paprašysime jūsų pateikti papildomą išmokų dokumentaciją.

**Kaip apskaičiuojami mano kapitalo ištekliai?**

Skaičiuojant kapitalo išteklius, į apskaitą neįtraukiama **būsto** vertė.

Jei jūsų kapitalo ištekliai siekia daugiau nei 4.000 eurų, privalėsite pildyti prašymo formos **kapitalo ataskaitą**. Būtina pateikti šiuos duomenis:

* Kapitalas – jūsų kapitalo kilmė, turto forma; automobilis; grynieji, banko indėliai; investicijos ar kiti ištekliai; bei
* Skolos - jums gali būti suteiktos tam tikros nuolaidos dėl skolų, kuriomis mažinama kapitalo suma, kad būtų nustatytas turimo kapitalo dydis, pvz.: kredito unijų paskolos.

**Įmoka**

Jei jums suteikiamos **teisinės konsultacijos ir (arba) teisinė pagalba**, privalote mokėti **įmokas,** išskyrus atvejį, jei teikiate prašymą dėl teisinės paramos Vaiko ir šeimos reikalų agentūrai („Tusla“), kad jūsų vaikai būtų perduoti priežiūrai ar globai arba dėl Apylinkės teismo buitinio smurto nutarties. Buitinio smurto nutartis apima uždraudimo nutartį, tarpinio uždraudimo nutartį, saugumo ar apsaugos nutartį.

**Teisinės konsultacijos**

**Minimali** pajamų įmoka, kurią jums reikės mokėti, sudaro 30 eurų už teisines konsultacijas, **maksimali** - 150 eurų. **Faktinė suma priklauso nuo turimų pajamų.**

**Teisinė pagalba**

Jei jums suteikiama **teisinė pagalba, jūsų** mokama įmoka priklauso nuo turimų pajamų ir kapitalo dydžių. Įmoka sieks mažiausiai 130 eurų, bet gali būti ir didesnė.

Faktinė mokama suma priklausys nuo:

* jūsų turimų pajamų, ir
* jūsų turimo kapitalo, jei yra.

Taip pat gali būti įvertintos teisinių paslaugų teikimo išlaidos.

Už kiekvieną prašymą mokama atskira įmoka.

**Kas atsitiks, jei man bus priteistos išlaidos?**

Jei jums priteistos jūsų bylos išlaidos, tada privalėsite jas pervesti Teisinės pagalbos fondui ir jomis bus padengtos teisinių paslaugų teikimo išlaidos. Tai nėra įprasta praktika šeimos teisės bylose.

Ne šeimos bylose, jei laimėsite bylą, bus padengtos jūsų išlaidos. Jei, iš kitos pusės, pralaimėsite bylą, jums gali būti priteista padengti kitos šalies išlaidas. Taip įvykis, nebūsime įsipareigoję sumokėti kitos šalies išlaidų.

**Kas atsitiks, jei gausiu pinigų ar kito turto, sietino su mano byla?**

Jei gausite pinigų ar nekilnojamo turto, sietino su jūsų byla, mums leidžiama - su tam tikromis išimtimis - panaudoti tas lėšas ar nekilnojamąjį turtą padengiant jūsų teisinės pagalbos išlaidas. Jums teks pervesti į Teisinės pagalbos fondą tas lėšas išnagrinėjus jūsų bylą, jei jos neatleidžiamos nuo mokesčių. Atskaitysime mūsų išlaidas, o likutį gražinsime jums.

Jei tai įgytas nekilnojamasis turtas (pvz.: namas ar žemės sklypas), turėsime teisę taikyti „turto“ mokestį, todėl jo nebus galima parduoti, nesumokėjus šio mokesčio. Tačiau tai daroma ne visada.

**Ką daryti, jei pasikeitė mano finansinė padėtis?**

Jei jums bus teikiamos teisinės paslaugos, privalėsite pranešti mums (per savo advokatą) apie bet kokius jūsų pajamų ar kapitalo pokyčius - pvz.: jums buvo pakeltas darbo užmokestis, pasikeitė socialinės išmokos suma arba įsigijote naują automobilį ar namą.

Priežastis, dėl kurios privalote tai padaryti, - ta, kad privalote atitikti finansinius teisinių paslaugų teikimo kriterijus, kol jos jums teikiamos ir bus išnagrinėta jūsų byla. Pagerėjus jūsų finansinei situacijai, nebūtinai tai reiškia, kad teisinės pagalbos teikimas bus nutrauktas - nors gali būti padidinta mokėtinos įmokos suma.

**Kas atsitiks, jei nepranešiu teisės centrui apie mano finansinės būklės pokyčius?**

Jei nepranešite, kad pasikeitė jūsų pajamų ar kapitalo dydis, ir tai išaiškėtų, galime priimti sprendimą nutraukti teisinės pagalbos teikimą. Mūsų **Teisinių paslaugų teikimo nutraukimo** lankstinuke aprašyta ši procedūra. Kai kuriais atvejais, kai „atšaukiame“, ne „anuliuojame“ jūsų teisinės pagalbos liudijimą, jums gali tekti grąžinti visas teisinės pagalbos gautas išmokas.

**Įsipareigojimų atsisakymas:**

Šiame lankstinuke pateikta informacija teisinga nuo 2019 m. sausio mėn. Tačiau Vyriausybė bet kokia gali peržiūrėti ir keisti teisinės pagalbos minimalius rodiklius ir įmokas. Naujausios informacijos galite rasti mūsų tinklapyje: **legalaidboard.ie**.

Jei jums reikia išsamesnės informacijos, mūsų darbuotojai su malonumu tai padarys.

Buveinė: „Legal Aid Board“ (Teisinės pagalbos valdyba), Quay Street, Cahirciveen, Co. Kerry, V23 RD36.

Tel.: (066) 947 1000

Faks.: (066) 947 1035

„LoCall“: Nr. 1890 615 2000

Tinklapis: [www.legalaidboard.ie](http://www.legalaidboard.ie)